钦定古今图书集成/历象汇编/岁功典/第012卷 > 红粉当垆弱柳垂金花腊酒解酴醾笙歌日暮能留客醉杀长安轻薄儿 > 《春日杂兴》方岳
## 钦定古今图书集成/历象汇编/岁功典/第012卷 > 红粉当垆弱柳垂金花腊酒解酴醾笙歌日暮能留客醉杀长安轻薄儿 > 《春日杂兴》方岳

高下云藏野老家，纵横水漱竹篱斜。勒将春去许多
雨，流出山来都是花。白首风烟三径草，清时鼓吹一
池蛙。“身闲不耐闲双手，洗甑炊香夜作茶。”

“南冈北岭对窗扉，看尽朝岚与夕霏。社后未曾闻燕语，雨中谁不惜花飞。”“山醅约莫几时熟，沙笋轮囷一
尺围。莫怨风光损桃李，荼蘪芍药又芳菲。”

绿阴芳树鸟啼春，与客相携发兴新。半落杏花初过
雨，微酸梅子已生仁。每寻诗去必迁坐，稳跨牛归不
问津。筋力尚堪蓑笠在，莫欺老子发如银。